ADVANC เฮอีกราย! ศาลปกครองกลางยกฟ้อง TOT เรียกค่าเสียหาย 5,454 ลบ.
ADVANC เฮอีกราย! ศาลปกครองกลางยกฟ้อง TOT เรียกค่าเสียหาย 5,454 ลบ.
ADVANC เฮด้วย! ศาลปกครองกลางยกฟ้อง TOT เรียกค่าเสียหาย 5,454 ลบ.
31 พ.ค. 2562

บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC เปิดเผยว่า ตามที่ บริษัท ทีโอที จำกัด (มหาชน) หรือ TOT ยื่นฟ้องต่อศาลปกครองกลาง เมื่อวันที่ 9 พฤษภาคม 2554 เรียกร้องให้ บริษัท กสท โทรคมนาคม จำกัด (มหาชน) หรือ กสท. และบริษัท ดิจิตอล โฟน จำกัด (ดีพีซี) ซึ่งเป็นบริษัทย่อยร้อยละ 98.55 ของบริษัท ร่วมกันชำระค่าเชื่อมโยงโครงข่ายโทรคมนาคมตามข้อตกลงเรื่องการเชื่อมโยงโครงข่ายโทรศัพท์เคลื่อนที่ของดีพีซีเป็นเงินทั้งสิ้น 5,454 ล้านบาท พร้อมดอกเบี้ยดังรายละเอียดที่บริษัทเปิดเผยไว้ในแบบแสดงรายการข้อมูลประจำปี (แบบ 56-1) ส่วนที่ 1 หน้า 40
ล่าสุดวันนี้(31พ.ค.62) ศาลปกครองกลางได้มีคำพิพากษายกฟ้อง ด้วยเหตุผลว่าค่าเชื่อมโยงโครงข่ายโทรคมนาคมตามที่ทีโอทีเรียกร้องขัดหรือแย้งกับประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่าย ดีพีซีจึงไม่จำต้องชำระค่าเชื่อมโยงดังกล่าว
ทั้งนี้ทีโอทีมีสิทธิอุทธรณ์คำพิพากษาดังกล่าวต่อศาลปกครองสูงสุดได้ภายใน 30 วัน นับแต่วันที่ได้รับทราบคำพิพากษา ซึ่งหากมีความคืบหน้าบริษัทจะแจ้งให้ทราบต่อไป